text: 12 Precursoresqa ashkha ruwanasniyoj kanku. Tukuy ruwanasninkuta juntʼaytataj mana atillankumanchu. Chayrayku, chaykunata juntʼanankupajqa sumajta tiemponkuta wakichinanku tiyan (1 Cor. 14:32, 33, 40). Uj precursor horasninta mana juntʼayta atinchu chayqa, imaspichus tiemponta churashasqanta qhawarikunan tiyan (Efe. 5:15, 16). Sumaj kanman kaykunata tapurikunan: "¿Mashkha tiempotataj kusirikuni? ¿Imatataj ruwayman mana munaynillaywan atipachikunaypaj? ¿Llankʼayniyta pisiyachiymanchu?", nispa. Yachanchej jina, ashkha ruwanasniyojña kaspapis waj imastawan ruwayta munasunman. Chayrayku precursoresqa sumajta qhawarikunanku tiyan, imatapis tijrachinanku kajtintaj chayta tijrachinankupacha tiyan.